Şevger Hovik

Şevger Hovik (jdb. 5ê kanûna paşîn a 1957, gundê Kesîkê ya Bajarê Tirbespî) nivîskar, hunermend û stranbêjekî kurd e. Ew ji bavê xwe hînê stran û helbesta bûye. Bavê wî zaroktatiya xwe bi Saîd Axa Cezrawî rê li derbas kiriye û stranê ku ji wî hînbûye ji malbat û ji gundîyan rê gotiye.

Şevger Hovik di sala 1970î da bi Aramê Dîkran rê ku wê demê hatiye bajarê Tirbespî sitran gotiye û ev ji carên yekemînin ku ewî di nav gelde sitran gotiya.

Di sala 1974an da çûye Libnan û bi Mihemed Teyyîb Tahir rê stran gotiye û du staranên wî li Beyrûtê hatiye tomarkirin.

Ji sala 1973an vir de helbestên Kurdî dinivîse û heya niha nêzîkî 500 helbest nivîsîne û ev helbestana bi avayê fermî hê nehatine çapkirin. Pir hûnermenda awazên wî gotine.

Di navbera 1981 û 1988an da di Koma Narînda berpirsiyariya hunerî kiriye. Ev kom aliyê Partiya Demokratîk a Kurdî li Sûriyê.

 Çend Beşdarî û Berhemên Şevger Hovik 
 1976 - Çu Urdun Oman û di Newroza Komela Selahedîn stran got.
 1978 - Li Şamê kasetek stranên folklorî tomar kir.
 1978 - Li Qamîşloyê sê stran bi Koma Palara tomarkir
 1979 - Cd 1 bi navê Welatê Min
 1981 - Cd 2 bi navê Newroza gundê min
 1983 - Cd 3
 1988 - Cd 4 bi navê Helepça Hîroşîma kurdayê. li Qamişlo tomar bû
 1991 - Cd 5 bi navê Elo...Elo Welat li Swêd tomar bû
 1996 - Cd 6 bi navê Dom nakê zilmû zor
 1997 - Cd 7 bi navê Yarê ..Yarê
 1998 - Cd 8 bi navê Ez gula xwe nadim
 2001 - Cd 9 bi navê Esmera Min
 2003 - Cd 10 bi navê Xewn u Fermêsk
 2005 - Cd 11 bi navê Na yarê Na
 2008 - Cd 12 bi navê Sheva Hicran

15 Vîdeo Klîbên wî hene (ev klîban ji aliyê kurê wî yê bi navê Şoreş hatiye çêkirin.)

Şevger Hovik zewiciye û xwedanê pênç zarokane.

 Çavkanî 

 www.niviskar.com 
 Kovara Gulistan - hêjmar 35/rûpel 67 - hevpeyvîn li gel hunermenê kurd şevger hovik

Kategorî:Hunermendên kurd
Kategorî:Jidayikbûn 1957
Kategorî:Stranbêjên kurd